cyanic-selkie/wikianc huggingface dataset:
Κόκκινος σκορπιός (ψάρι)
Μορφολογία
Το σώμα του είδους αυτού είναι κοντό και χοντρό, με μεγάλο κεφάλι του καλύπτει σχεδόν το μισό μήκος του σώματος του. Τα μάτια του είναι μικρά, στρόγγυλα και το στόμα του πολύ πλατύ και άνω ημιτελικό. Η μύτη του είναι πάνω από το στόμα του και εξέχει από το κεφάλι όπως και τα μάτια του. Στην περιοχή της άνω σιαγόνας και πάνω από τα μάτια του φέρει 5-8 αιχμηρά αγκάθια. Στο πάνω μέρος του κεφαλιού, μετά την κροταφική περιοχή, φέρει επίσης αγκάθια. Επίσης έχει 3 άκανθες πίσω από την έδρα, μπροστά από το εδρικό πτερύγιο. Πίσω από τα μάτια του πριν τη ράχη η σκορπίνα έχει ένα μικρό βαθούλωμα. Στην κάτω σιαγόνα υπάρχουν ποικίλες προεξοχές του δέρματος που κυματίζουν στα ρεύματα όπως τα φύκια και τα χόρτα στο περιβάλλον τριγύρω. Το ραχιαίο του πτερύγιο (Dorsal) αποτελείται από 12 σκληρές ακτίνες και 9-10 μαλακές (DXII/9-10), ενώ το εδρικό του πτερύγιο (Anal) αποτελείται από 3 σκληρές ακτίνες και 5 μαλακές (AIII/5). Η πιο μακριά σκληρή ακτίνα του ραχιαίου πτερύγιου του έχει στη βάση της τον αδένα του δηλητηρίου. Το σώμα είναι καλυμμένο με κτενοειδή λέπια, τα οποία απουσιάζουν από μια τριγωνική περιοχή πίσω από το πλευρικό πτερύγιο, ενώ και το μεγαλύτερο τμήμα του κεφαλιού της σκορπίνας δεν έχει λέπια. Το μέγιστο βάρος αυτού του είδους που έχει καταγραφεί είναι 2,960 κιλά. Το πιο κοινό μέγεθος απαντάται είναι 30 εκατοστά, ενώ το μεγαλύτερο που έχει βρεθεί είναι 50 εκατοστά.
Περιβάλλον-Αναπαραγωγή
Είναι είδος βενθικό, υποτροπικό που ζει σε περιοχές κοντά στις ακτές σε βάθος από 20 έως 500 μέτρα. Είναι μοναχικό είδος και είναι συνήθως κρυμμένο μέσα στα βράχια. Του αρέσουν οι αμμώδεις και οι λασπώδεις πυθμένες. Είναι είδος ιδιαίτερα κοινό σε όλη τη Μεσόγειο και συναντάται επίσης στον Ατλαντικό Ωκεανό από την περιοχή της Μεγάλης Βρετανίας μέχρι τη Σενεγάλη. Οι σκορπίνες δεν χρησιμοποιούν το δηλητήριό τους προκειμένου να κυνηγήσουν για την τροφή τους, αλλά μόνο για την άμυνά τους. Προτιμούν να κυνηγούν τη νύχτα στήνοντας ενέδρες. Το ψάρι παραμένει ακίνητο μέχρι να το πλησιάσει το θήραμά του. Τότε, ορμάει ταχύτατα με ανοιχτό το στόμα του και καταπίνει τη λεία του ολόκληρη. Το είδος αυτό τρέφεται με γαρίδες, μαλάκια και οστρακοειδή.
Ναυμαχία της Κοπεγχάγης (1801)
Στο δρόμο για τη Βαλτική
Στο πολεμικό συμβούλιο του «Στόλου της Μάγχης» ο Νέλσων πρότεινε να περάσουν το διεθνή πορθμό και να πάνε να αιφνιδιάσουν πρώτα το ρωσικό στόλο στους ναυστάθμους του πριν προλάβει να αποπλεύσει έτοιμος για μάχη. Ο Πάρκερ απέρριψε την πρόταση, λέγοντας ότι ο Δανικός στόλος έπρεπε να εξουδετερωθεί πρώτος, γιατί υπήρχε ο κίνδυνος, όσο ο βρετανικός στόλος θα προωθούνταν στη Βαλτική κατά του ρωσικού, ο δανικός και ο σουηδικός στόλος να καταπλεύσουν στη Γαλλία και να ενωθούν με το γαλλικό. Τότε, ο Νέλσωνας παραδέχτηκε ως σωστούς τους συλλογισμούς του ανώτερου του και πρότεινε ένα δεύτερο σχέδιο δράσης: Να καταπλεύσει ο «Στόλος της Βαλτικής» κατευθείαν στο λιμάνι της Κοπεγχάγης, με σκοπό να τρομοκρατήσει του Δανούς και να τους αναγκάσει να αναθεωρήσουν τη μέχρι τότε εχθρική προς το ΗΒ στάση τους.
Η πορεία προς τη σύγκρουση
Στις 26 Μαρτίου ο βρετανικός «Στόλος της Βαλτικής» σήκωσε τις άγκυρες και το ίδιο απόγευμα έφτασαν σε απόσταση 10 χιλιομέτρων βόρεια από το δανικό φρούριο «Κρόνενμπουργκ», με 270 πυροβόλα, ενώ στην απέναντι ακτή δέσποζε επίσης το σουηδικό φρούριο «Χέλσινγκμποργκ», ενώ η Σουηδία δεν είχε ξεκαθαρίσει τη στάση που θα κρατούσε. Οι Βρετανοί είχαν να αντιμετωπίσουν τον καιρό, τυχόν αφανείς βράχους και την απειλή των πυροβόλων των δυο φρουρίων. Ο άνεμος ήταν βορειοδυτικός και οι Βρετανοί προτίμησαν να πλησιάσουν περισσότερο το σουηδικό οχυρό, αφού ήταν αμφίβολη η σουηδική στάση, ενώ η δανική ήταν ξεκάθαρα εχθρική. Οι Σουηδοί, αμήχανοι δεν άνοιξαν τελικά πυρ.
Ερμής (πλανήτης)
Χαρακτηριστικά
thumb|350x350px|Σύγκριση μεγεθών των [[Γήινος πλανήτης|γήινων πλανητών και φυσικών δορυφόρων.]] Η επιφάνεια του Ερμή μοιάζει πάρα πολύ με την επιφάνεια της Σελήνης, ενώ αντίθετα το εσωτερικό του μοιάζει περισσότερο μ’ αυτό της Γης παρ’ όλο που ο πυρήνας του, που αποτελείται κυρίως από σίδηρο και νικέλιο, είναι αναλογικά πολύ μεγαλύτερος απ’ αυτόν της Γης. Ο πυρήνας αυτός αποτελεί το 80% της μάζας του Ερμή και έχει διάμετρο 3.600 χιλιομέτρων. Ο πυρήνας δηλαδή του Ερμή είναι μεγαλύτερος από ολόκληρη τη Σελήνη, ενώ πάνω απ’ αυτόν βρίσκεται ο μανδύας του που έχει πάχος μόνο 600 χιλιόμετρα.
Εκτός όμως από το λεκανοπέδιο των Θερμίδων, η ένταση της σύγκρουσης σχημάτισε και μια λοφώδη περιοχή στην εκ διαμέτρου αντίθετη επιφάνεια. Η τεράστια ενέργεια που απελευθερώθηκε κατά τη σύγκρουση υπολογίζεται ότι πρέπει να έφτασε τα 1,2 τρισεκατομμύρια τρισεκατομμυρίων θερμίδες.
Αλεξάντρα Μαρινίνα
Από το 1979 έως το 1998 εργαζόταν σε ερευνητικές και εκπαιδευτικές μονάδες του Υπουργείου Εσωτερικών της Ρωσίας (MVD). Έχει μελετήσει την προσωπικότητα εγκληματιών με ψυχικές διαταραχές και εγκληματιών που έχουν διαπράξει επανειλημμένα βίαια εγκλήματα, κερδίζοντας ένα διδακτορικό δίπλωμα πάνω στη νομική επιστήμη (1986). Το Φεβρουάριο του 1998 παραιτήθηκε από την υπηρεσία αστυνομίας όπου εργαζόταν, για να αφοσιωθεί στο συγγραφικό της έργο. Πριν από την παραίτησή της έφερε το βαθμό του αντισυνταγματάρχη.
Αμπντελατίφ Φιλαλί
Καριέρα
Γεννήθηκε στη Φες του Μαρόκου στις 26 Ιανουαρίου του 1928.
Al-Nasheed Al-Watani
Al-Nasheed Al-Watani (النشيد الوطني, που σημαίνει στα αραβικά "Εθνικός Ύμνος") είναι ο εθνικός ύμνος του Κουβέιτ.Οι στίχοι γράφτηκαν από τον ποιητή Αχμάτ Μεσαρί Αλ-Αντουάνι (Ahmad Meshari Al-Adwani), ενώ τη σύνθεση της μουσικής επιμελήθηκε ο Ιμπραχίμ Αλ-Σούλα (Ibrahim Al-Soula]) και ενορχηστρωτής είναι ο Αχμάτ Αλί (Ahmad Ali).
Ιστορικό και χρήση
Μεταδόθηκε για πρώτη φορά στις 25 Φεβρουαρίου του 1978. Πριν το 1978 χρησιμοποιούνταν ο ύμνος Amiri Salute, σε σύνθεση του Γιουσούφ Αντίς του 1951. Σήμερα ο χαιρετισμός, όπως ήταν ο τίτλος εκείνου του ύμνου, αποτελεί τις πρώτες έξι γραμμές του εθνικού ύμνου.
Διακριτικά σήματα στα Ναζιστικά στρατόπεδα συγκέντρωσης
Σύστημα κωδικοποίησης των σημάτων
Διπλά τρίγωνα:
Εξωτερικοί σύνδεσμοι
Κατηγορία:Ολοκαύτωμα Κατηγορία:Ναζιστικά στρατόπεδα συγκέντρωσης
Onirama
Καριέρα
Τη σεζόν 2009-2010 εμφανίζονται με τον Μιχάλη Χατζηγιάννη στο Rex.
Βλασφημία
Τo 2011 η Επιτροπή Ανθρώπινων Δικαιωμάτων του Ο.Η.Ε. δημοσίευσε το ''Γενικό Σχόλιο αρ. 34'', που ορίζει το περιεχόμενο της ελευθερίας της έκφρασης και των περιορισμών της, κατά το Διεθνές Σύμφωνο των Ατομικών και Πολιτικών Δικαιωμάτων, με έμφαση στους ανεκτούς περιορισμούς στο Διαδίκτυο. Σύμφωνα με την παράγραφο 48 οι παραπάνω διατάξεις για τα θρησκεύματα δεν θα έπρεπε να υπάρχουν στον Ποινικό Κώδικα, με εξαίρεση την περίπτωση «εθνικού, φυλετικού ή θρησκευτικού μίσους, που απoτελεί υποκίνηση διακρίσεων, εχθρότητας ή βίας» (άρθρο 20 παρ 2 του Διεθνούς Συμφώνου).
Ποντικονήσια Κάσου
Τα Ποντικονήσια είναι δύο βραχονησίδες του νότιου Αιγαίου στην Κάσο των Δωδεκανήσων. Αυτές είναι ο Μεγάλος Ποντικός και ο Μικρός Ποντικός με έκταση 0,078 και 0,040 τ.χλμ. αντίστοιχα και βρίσκονται στα βόρεια της Κάσου και νοτιοδυτικά της νησίδας Αρμάθιας. Από το Ευρωπαϊκό Οικολογικό Δίκτυο NATURA 2000 έχουν κηρυχθεί ως Ζώνη Ειδικής Προστασίας για τα είδη: Falco eleonorae και Larus audouinii. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκουν στον Δήμο Ηρωικής Νήσου Κάσου. Από το 2011 έχουν αναγνωριστεί ως οικισμός.
Αγιοσοφίτες
Προϊστάμενος των Πρεσβυτέρων ήταν ο Πρωτοπαπάς (ή Πρωτόπαπας) της Μεγάλης Εκκλησίας ο οποίος χαρακτηριζόταν «έκδικος και πρώτος του βήματος» και έφερε τα «δευτερεία» του αρχιερέως. Πρόκειται για τον σημερινό αρχιερατικό επίτροπο. Τον Πρωτόπαπα ακολουθούσε ο Δευτερεύων των Πρεσβυτέρων, ο «εισοδεύων τους ιερείς», υπεύθυνος για την ευταξία εντός του ναού. Αυτόν ακολουθούσε ο ρήτωρ που ερμήνευε τις γραφές· πρόκειται για τον σημερινό ιεροκήρυκα.
Προϊστάμενος των Διακόνων ήταν ο Δευτερεύων των Διακόνων, ο σημερινός αρχιδιάκονος. Μετά απ΄ αυτόν ακολουθούσε ο προϊστάμενος των ψαλτών, ο λεγόμενος Πρωτοψάλτης, θέση την οποία κατείχαν οι δύο «δομέστικοι» των δύο χορών, του δεξιού και αριστερού. Αυτούς ακολουθούσε ο «άρχων των κοντακίων» που ήταν ο προϊστάμενος των αναγνωστών καλούμενος ιδιαίτερα και «πριμμικήριος των αναγνωστών» ή «πρωτοκανόναρχος». Τέλος, προϊστάμενος των πυλωρών ήταν ο «πρώτος οστιάριος», ο οποίος και κρατούσε τις θύρες στις χειροτονίες.
Πέδρο Κασάδο
Συλλογικό επίπεδο
Μεταξύ άλλων, κατέκτησε το Κύπελλο Πρωταθλητριών το 1957 και το 1966. Επίσης, αγωνίστηκε ως βασικός κατά τη διάρκεια του χαμένου τελικού του 1962.
Στάθης Ψάλτης
Φιλμογραφία
Κινηματογραφικές ταινίες
Η 36η αίθουσα των σαολίν
Υπόθεση
Το σενάριο αναφέρεται στο πώς ο κινεζικός λαός έμαθε το kung-fu από τους θρυλικούς μοναχούς Σαολίν. Ένας νεαρός άντρας, ο Lin Yu-Te (Gordon Liu), κρύβεται σε έναν ναό των Σαολίν ως φυγάς, αφού τον κυνηγάνε οι στρατιώτες του κακού στρατηγού-μονάρχη Lo Lieh. Εκεί αποφασίζει να μυηθεί στα μυστικά των Σαολίν και του Kung-fu προκειμένου να επιστρέψει και να πολεμήσει τον Lo Lieh. Όμως ο δρόμος του δεν θα είναι εύκολος καθώς θα πρέπει να περάσει από τα 35 επίπεδα εκπαίδευσης, μέσω των οποίων θα σκληρύνει το σώμα του και θα μάθει να ελέγχει το μυαλό του καλύτερα από ποτέ. Τελικά θα τα καταφέρει τόσο καλά που οι μεγάλοι ιερείς των Shaolin θα του δώσουν την άδεια να ξεκινήσει το δικό του 36ο επίπεδο. Ο Lin Yu-Te (που έχει αλλάξει το όνομα του σε San Te) θα θελήσει να δημιουργήσει ένα επίπεδο όπου θα διδάσκει στον κόσμο τα μυστικά του kung-fu. Οι ιερείς θα αρνηθούν αυτή την πρόταση και θα τον διώξουν από τον ναό. Έτσι, μόνος του πλέον, θα πρέπει να αποδείξει ξανά την αξία του πολεμώντας τον Lo Lieh.
Έντουαρντ Γκρέι
Θεωρείται από τους εμπνευστές της δημιουργίας της Αλβανίας όπου και επέβαλε τη δημιουργία της με εισήγησή του ακόμη την παραχώρηση της Βορείας Ηπείρου στο νεοσύστατο κράτος, γεγονός που καυτηρίασαν ακόμα και Άγγλοι ανταποκριτές. Το 1915 πρόσφερε στη Βουλγαρία ολόκληρη την ανατολική Μακεδονία, σαν να ήταν βρετανική αποικία, προκειμένου να εξέλθει της ουδετερότητας υπέρ της Αντάντ, ενώ στην Ελλάδα ως αντίκρισμα παρείχε την υπόσχεση της παραχώρησης σοβαρών ανταλλαγμάτων όπως τη Σμύρνη με την ενδοχώρα της, έπειτα από την διενέργεια μελλοντικού δημοψηφίσματος. Στη συνέχεια υποσχέθηκε στην Ελλάδα την παραχώρηση της Κύπρου, εάν έγκαιρα εξέρχονταν και αυτή από την ουδετερότητα που κράτησε στην αρχή του Α' Παγκοσμίου Πολέμου.
Πριν από τον θάνατό του, που επήλθε το 1933, έκδωσε απομνημονεύματα, αρκετά ενδιαφέροντα για την ιστορία της περιόδου της υπουργίας του.
Μάδνασα
Παραπομπές σημειώσεις
Κατηγορία:Αρχαίοι ελληνικοί αρχαιολογικοί τόποι στην Τουρκία Κατηγορία:Καρία
Pink Floyd
The Wall και δεκαετία του '80
Κατά το δεύτερο μισό του 1982, οι Pink Floyd συνέθεσαν και ηχογράφησαν τον δίσκο "The Final Cut", ο οποίος ολοκληρώθηκε χωρίς τη συμμετοχή του Ρίτσαρντ Ράιτ, αφού είχε απολυθεί από τον Γουώτερς κατά τις ηχογραφήσεις του προηγούμενου τους δίσκου. Τη θέση του κιμπορντίστα κάλυψαν ο Άντι Μπόουν και ο Μάικλ Κέιμεν. Η αρχηγία του Γουώτερς είχε φτάσει σε τέτοιο επίπεδο, που η κυκλοφορία προωθήθηκε με τη φράση "The Final Cut: A Requiem for the Post-War Dream - by Roger Waters, performed by Pink Floyd" (The Final Cut: Ένα ρέκβιεμ για το μεταπολεμικό όνειρο - από τον Ρότζερ Γουώτερς, εκτελεσμένο από τους Pink Floyd).
Επανένωση
Στις 15 Σεπτεμβρίου 2008, ανακοινώθηκε ο θάνατος του Ρικ Ράιτ μετά από καρκίνο, ενώ δύο χρόνια νωρίτερα, στις 7 Ιουλίου 2006 είχε πεθάνει ο Σιντ Μπάρετ λόγω καρκίνου στο πάγκρεας, παράλληλα με τα χρόνια προβλήματα διαβήτη που αντιμετώπιζε.
Ψαθοχώρι Καρδίτσας
Το Ψαθοχώρι, επίσημα Ψαθοχώριον, είναι πεδινό χωριό της Καρδίτσας σε υψόμετρο 90 μέτρα.
Γεωγραφία - Αξιοθέατα
Ο κοιμητηριακός ναός του Αγίου Γεωργίου μαζί με περιβάλλοντα χώρο 50 μ. γύρω του έχει χαρακτηριστεί ως μνημείο που χρήζει ειδικής κρατικής προστασίας επειδή "αποτελεί χαρακτηριστικό δείγμα της εκκλησιαστικής αρχιτεκτονικής του 19ου αι. στην περιοχή". Πρόκειται για λιθόκτιστη τρίκλητη βασιλική με ημικυκλική κόγχη στην ανατολική της πλευρά, στην εξωτερική επιφάνεια της οποίας διαμορφώνονται επτά τυφλά αψιδώματα με λιθανάγλυφες επιστέψεις.Το ξυλόγλυπτο τέμπλο της εκκλησίας χρονολογείται με βάση επιγραφής του στο 1870.
Gloria al Bravo Pueblo
Στη γλώσσα της Καστίλλης
tembló de pavor
— II —
y desde el Empíreo
Ελληνική μετάφραση
Κάτω η καταπίεση! (επανάληψη)
Ο Ανώτατος Δημιουργός
Φραντς Στανγκλ
Πριν και κατά τη διάρκεια του πολέμου
Λίγες ημέρες μετά τον ξεσηκωμό των κρατουμένων στην Τρέμπλινκα ο Στανγκλ μετατέθηκε στην Τεργέστη για να βοηθήσει στην εκστρατεία κατά των Γιουγκοσλάβων ανταρτών. Η επόμενη αποστολή του τον έφερε στην κοιλάδα του Πάδου, όπου χιλιάδες Ιταλοί εργάτες κατασκεύαζαν τα οχυρωματικά έργα της "Γραμμής Γουσταύου" υπό γερμανική διοίκηση.
Χ. Φ. Λάβκραφτ
Βιογραφία
Ο Λάβκραφτ ήταν φιλάσθενο παιδί και, σύμφωνα με έναν βιογράφο του, έπασχε από την σπάνια ασθένεια της ποικιλοθερμίας, σύμπτωμα της οποίας ήταν η χαμηλή θερμοκρασία του δέρματος. Έτσι, οι απόπειρές του να πάει στο σχολείο δεν ήταν πετυχημένες αν και έλαβε παιδεία κατ' οίκον. Το 1899 άρχισε να εκδίδει μόνος του διάφορα πολυγραφημένα έντυπα, με πρώτο το The Scientific Gazette.
Το έργο του
Οι οριστικές εκδόσεις της μυθιστορηματικής πεζογραφίας του (δηλ. Τα Βουνά της Τρέλας και άλλα μυθιστορήματα, Δαγών και άλλες μακάβριες ιστορίες, Ο τρόμος του Ντάνγουιτς και άλλα διηγήματα και Ο Τρόμος στο Μουσείο και άλλες αναθεωρημένες ιστορίες) εκδίδονται από τον εκδοτικό οίκο Arkham House, ο οποίος αρχικά είχε ως σκοπό να επικεντρωθεί στην έκδοση των έργων του Λάβκραφτ, αλλά κατέληξε να εκδίδει και πολλά άλλα έργα φανταστικής λογοτεχνίας. Στην Ελλάδα μεταφράσεις των έργων του κυκλοφορούν από τις εκδόσεις Αίολος [13 τίτλοι], Locus 7 [στη σειρά 'Οι Εκπληκτικοί Κόσμοι του Χ. Φ. Λάβκραφτ' (10 τόμοι), μεταφρασμένα στην ολότητά τους από τον Γιώργο Μπαλάνο και Κάκτος (Άπαντα, 4 τόμοι).
Επιστολές
Ο Λάβκραφτ δεν ήταν μανιώδης επιστολογράφος από νεαρή ηλικία. Το 1931 παραδέχθηκε: «Όταν ήμουν νέος δεν έγραφα σχεδόν καθόλου επιστολές. Ακόμη και το να γράψω μία ευχαριστήρια κάρτα για ένα δώρο που λάβαινα ήταν τόσο μεγάλο βάρος για εμένα που θα προτιμούσα να γράψω μία κατήχηση ή μία εικοσασέλιδη διατριβή για τους δακτύλιους του Κρόνου» (SL 3.369–70). Άρχισε να ενδιαφέρεται περισσότερο για την επιστολογραφία όταν ξεκίνησε αλληλογραφία με τον εξάδελφό του Phillips Gamwell, ενώ τελικά η ενασχόλησή του με το κίνημα ερασιτεχνικής δημοσιογραφία ήταν η αιτία για τις υπεράριθμες επιστολές του.
Τάξη, Φύλο και Εθνικότητα
Συχνότατο μοτίβο στον Λάβκραφτ είναι ο ήρωας που ανακαλύπτει ότι η οικογένεια του φέρει κάποια κατάρα ή ότι η καταγωγή του είναι μολυσμένη με μη ανθρώπινο αίμα. Παραδείγματα τέτοιων έργων αποτελούν τα Γεγονότα γύρω από τον εκλιπόντα Άρθουρ Τζέρμυν και την Οικογένειά του (1920), Ποντίκια μέσα στους Τοίχους (1923) και Η Σκιά πάνω από το Ίνσμουθ (1931). Το μοτίβο αυτό ίσως αποτελεί αντίκτυπο της ανησυχίας του Λάβκραφτ, σχετικά με το ιστορικό της ίδιας του της οικογένειας, ειδικότερα μετά τον θάνατο του πατέρα του από σύφιλη, όπως υποψιαζόταν ο Λάβκραφτ.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανοί μυθιστοριογράφοι Κατηγορία:Αμερικανοί διηγηματογράφοι Κατηγορία:Αμερικανοί συγγραφείς επιστημονικής φαντασίας Κατηγορία:Αμερικανοί δοκιμιογράφοι Κατηγορία:Υλιστές Κατηγορία:Αμερικανοί άθεοι Κατηγορία:Συγγραφείς τρόμου
Ελληνικός Ερυθρός Σταυρός
Σκάνδαλα
Τον Φεβρουάριο του 2019, ο πρώην πρόεδρος του Ερυθρού Σταυρού Ανδρέας Μαρτίνης καταδικάστηκε πρωτόδικα από το Τριμελές Εφετείο Κακουργημάτων σε επτά χρόνια κάθειρξη με αναστολή, για απιστία κατ' εξακολούθηση. Σύμφωνα με το κατηγορητήριο, κατά την περίοδο 2007-2010 εκμεταλλεύτηκε τα κονδύλια που προορίζονταν για αναξιοπαθούντες ασθενείς με σκοπό να παράσχει προνομιακή μεταχείριση στις τιμές νοσηλείας επιφανών προσώπων, γεγονός που φέρεται να ζημίωσε το Νοσοκομείο Ερρίκος Ντυνάν κατά 22 εκατομμύρια ευρώ.
Ρητίνη Πιερίας
Φυσική γεωγραφία
Η Ρητίνη είναι η έδρα και το μεγαλύτερο χωριό του Δήμου Πιερίων με πληθυσμό 2.000 κατοίκους. Είναι χτισμένη στους πρόποδες των Πιερίων, σε υψόμετρο 550 μέτρων, με θέα προς την πεδιάδα της Κατερίνης, τις ψηλές κορφές του Ολύμπου, το Θερμαϊκό κόλπο ως την Χαλκιδική και τη θάλασσα του Αιγαίου. Πίσω από το χωριό στα δυτικά βρίσκεται μια από τις ψηλές κορυφές των Πιερίων, η «Αβδέλα» (2.049 μ.), ενώ σε υψόμετρο 1680 μ. το ορειβατικό καταφύγιο της Σαρακατσάνας. Λίγο πιο ψηλά, στη θέση «κούρασμα» στη διαδρομή για την κορυφή «Λεπούσι», μπορεί κανείς να διακρίνει τα οροπέδια των Σερβίων και της Κοζάνης καθώς και το φράγμα του ποταμού Αλιάκμονα. Το χωριό έχει πάρει το όνομα του από την εκμετάλλευση της ρετσίνης των πεύκων που υπήρχαν στην περιοχή. Η πρώτη του ονομασία ήταν «Ρητίνια».
Ιστορία
thumb|right|Άποψη του χωριού από ανατολικά Σύμφωνα με μαρτυρίες ο οικισμός υπάρχει στην περιοχή τουλάχιστον από το 1600, χρόνο κτίσης της εκκλησίας της Κοίμησης Θεοτόκου που βρισκόταν στη θέση της σημερινής ομώνυμης εκκλησίας.Σε διάφορες περιοχές του οικισμού και κυρίως στην ανατολική παλιά συνοικία υπάρχουν ακόμη δείγματα παλιών πέτρινων διώροφων σπιτιών. Λίγο πιο πάνω από το χωριό, στα «Καστανωτά», υπάρχει ένας μικρός παραδοσιακός οικισμός, η «Παλιόχωρα» (900μ.), ο οποίος, σύμφωνα με πληροφορίες των κατοίκων, ήταν το πρώτο χωριό, που εγκαταλείφθηκε και ξαναχτίστηκε αργότερα στο σημείο που βρίσκεται σήμερα.
Βασιλίσκος (αυτοκράτορας)
Η καταστροφική εκστρατεία κατά των Βάνδαλων
Το σχέδιο είχε καταρτιστεί σε συνεννόηση μεταξύ των αυτοκρατόρων Λέοντα της Ανατολής, Ανθέμιου της Δύσης και του στρατηγού Μαρκελλίνου, ο οποίος απολάμβανε ανεξαρτησίας στο Ιλλυρικό. Ο Βασιλίσκος έλαβε διαταγή να πλεύσει κατευθείαν στην Καρχηδόνα, ενώ ο Μαρκελλίνος καταλάμβανε τη Σαρδηνία και μια τρίτη στρατιά, υπό τη διοίκηση του Ηράκλειου, αποβιβαζόταν στην ακτή της Καρχηδόνας. Αυτές οι τρεις στρατιές συναντήθηκαν στη Σικελία.
Όταν επέστρεψε στην Κωνσταντινούπολη, ο Βασιλίσκος κατέφυγε στην Αγία Σοφία, για να γλυτώσει την οργή του αυτοκράτορα. Όμως η Βηρίνα μεσολάβησε, ώστε ο Βασιλίσκος να λάβει αυτοκρατορική χάρη και έτσι εξορίστηκε στην Ηράκλεια Σιντική της Θράκης.
Εμίρ Κουστουρίτσα
Νεανική ζωή και πρώτα έργα
Η δεύτερη κινηματογραφική ταινία του, Ο μπαμπάς λείπει σε ταξίδι για δουλειές (1985), κέρδισε Χρυσό Φοίνικα στο Φεστιβάλ Καννών το 1985, και πέντε γιουγκοσλαβικά κινηματογραφικά βραβεία, ενώ ήταν υποψήφια για Όσκαρ καλύτερης ξένης ταινίας. Έγραψε το σενάριο για την ταινία αυτή και για την Ντόλυ Μπελ σε συνεργασία με τον Αμπντουλάχ Σιντράν. Το 1989, ο Κουστουρίτσα κέρδισε και άλλα βραβεία για την ταινία του Ο καιρός των τσιγγάνων, σχετικά με την κουλτούρα των Ρομά και την εκμετάλλευση των παιδιών τους.
Άποιος διαβήτης
Κύηση
Ο άποιος διαβήτης σχετίζεται επίσης με ορισμένες σοβαρές ασθένειες της εγκυμοσύνης, όπως η προεκλαμψία, το σύνδρομο HELLP και το οξύ λιπώδες ήπαρ της εγκυμοσύνης. Αυτά προκαλούν άποιο διαβήτη μειώνοντας την ηπατική κάθαρση της κυκλοφορούσας αγγειοπιεσσινάσης. Είναι σημαντικό να ληφθούν υπόψη αυτές οι ασθένειες εάν μια γυναίκα εμφανίζει άποιο διαβήτη κατά την εγκυμοσύνη, επειδή οι θεραπείες τους απαιτούν τον τοκετό προτού βελτιωθεί η ασθένεια. Η μη άμεση αντιμετώπιση αυτών των ασθενειών μπορεί να οδηγήσει σε μητρική ή περιγεννητική θνησιμότητα.
Νεφρογόνο
Η δεσμοπρεσίνη θα είναι αναποτελεσματική στο νεφρογόνο DI που αντιμετωπίζεται αναστρέφοντας την υποκείμενη αιτία (εάν είναι δυνατόν) και αντικαθιστώντας το έλλειμμα ελεύθερου νερού. Ένα θειαζιδικό διουρητικό, όπως η χλωροταλιδόνη ή η υδροχλωροθειαζίδη, μπορεί να χρησιμοποιηθεί για τη δημιουργία ήπιας υπογκαιμίας που ενθαρρύνει την πρόσληψη αλατιού και νερού στο εγγύς σωληνάριο και έτσι βελτιώνει τον νεφρογόνο άποιο διαβήτη. Η αμιλορίδη έχει επιπλέον το πλεονέκτημα του αποκλεισμού της επαναπρόσληψης νατρίου. Τα θειαζιδικά διουρητικά μερικές φορές συνδυάζονται με αμιλορίδη για την πρόληψη της υποκαλιαιμίας που προκαλείται από τα θειαζίδια. Φαίνεται παράδοξο να αντιμετωπιστεί η ακραία διούρηση με διουρητικό, και ο ακριβής μηχανισμός δράσης είναι άγνωστος, αλλά τα θειαζιδικά διουρητικά μειώνουν στο άπω εσπειραμένο σωληνάριο την επαναρρόφηση του νατρίου και του νερού των σωληναρίων, προκαλώντας έτσι διούρηση. Αυτό μειώνει τον όγκο του πλάσματος, μειώνοντας έτσι τον ρυθμό σπειραματικής διήθησης και ενισχύοντας την απορρόφηση νατρίου και νερού στον εγγύς νεφρώνα. Λιγότερο υγρό φτάνει στο απομακρυσμένο νεφρώνα, επομένως επιτυγχάνεται συνολική διατήρηση υγρών.
Βένια Παλλίρη
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης
Ανάγκη (μυθολογία)
Η έννοια της ανάγκης αναδείχθηκε σχετικά πολύ νωρίς από τους προϊστορικούς Έλληνες στο πρόσωπο μιας ιδεατής ανθρωπόμορφης θεότητας, της Ανάγκης. Η θεότητα αυτή φέρεται να παραστάθηκε για πρώτη φορά στην Ορφική θεολογία, ως βίαιη, αναπόφευκτη θεϊκή δύναμη, όπως τούτο καταμαρτυρούν οι νεοπλατωνικοί φιλόσοφοι Ιερώνυμος, Δαμάσκιος κ.ά. Σύμφωνα μάλιστα με τον Ιερώνυμο, η Ανάγκη ταυτιζόταν με την Αδράστεια που αποτελούσε την προσωποποίηση της «αναπόδραστης ανάγκης» (=αναπόφευκτης). Η Ορφική θεολογία στο σημείο αυτό παραδίδει ότι ο αγήρατος Χρόνος που είναι ο ίδιος ο Ηρακλής μαζί με την Ανάγκη (Αδράστεια) απέκτησαν τον Αιθέρα, το Χάος και το Έρεβος.
Δήμος Πιερίων
Γενικά
Ο Δήμος πήρε το χαρακτηριστικό όνομα, επειδή είναι ο μόνος στην Πιερία που τα διοικητικά του όρια είναι εξ ολοκλήρου στα Πιέρια Όρη. Οι τρεις οικισμοί που συγκροτούν το Δήμο είναι η Ρητίνη (έδρα του Δήμου), το Ελατοχώρι και η Βρία. Με τις σημερινές οδικές συνδέσεις η Ρητίνη απέχει από την έδρα του Νομού Πιερίας (Κατερίνη) 23 χλμ. από τη Θεσσαλονίκη 90 χλμ. από τη Βέροια 45 χλμ. από τη Λάρισα 100 χλμ. και 461 χλμ. από την Αθήνα.
Νόελ Ρέντινγκ
Βιογραφία
left|thumb|210px|Ο Χέντριξ με τον Ρέντινγκ τον Μάρτιο του 1967 Οι The Loving Kind ηχογράφησαν τρία σινγκλ πριν ο Ρέντινγκ αλλάξει όργανο και ξεκινήσει να παίζει μπάσο για τους Experience του Τζίμι Χέντριξ. Μέχρι τον Ιούνιο του 1969 όταν και αποχώρησε από τους Experience, ο Ρέντινγκ συμμετείχε στους ιδιαίτερα επιτυχημένους δίσκους "Are You Experienced?" (1967), "Axis: Bold as Love" (1968) και "Electric Ladyland" (1968). Ο Ρέντινγκ αποτέλεσε τον μετρονόμο του συγκροτήματος, με το ντράμερ Μιτς Μίτσελ και τον Χέντριξ να αυτοσχεδιάζουν πάνω στον ρυθμό του, ιδιαίτερα στις ζωντανές εμφανίσεις του συγκροτήματος. Η συνθετική του συνεισφορά ήταν στα τραγούδια "Little Miss Strange" και "She's So Fine".
Διοικητική διαίρεση νομού Καρδίτσας (πρόγραμμα Καποδίστριας)
right|350px Στον παρακάτω κατάλογο αναφέρονται οι δήμοι, οι κοινότητες, τα δημοτικά, κοινοτικά διαμερίσματα και οι οικισμοί του νομού Καρδίτσας όπως ίσχυαν με το Σχέδιο Καποδίστριας από το 1999 έως το 2010.
Δήμος Αργιθέας
Ο δήμος Αργιθέας είχε (πραγματικό) πληθυσμό 2.627 κατοίκους. Στον δήμο περιλαμβάνονταν:
Δήμος Καλλιφώνου
Ο δήμος Καλλιφώνου είχε (πραγματικό) πληθυσμό 3.246 κατοίκους. Στον δήμο περιλαμβάνονταν:
Ρεφάτ Τσουμπάροφ
Βιογραφία
Τον Ιούνιο του 2014 ο Τσουμπάροφ ορκίστηκε να μποϊκοτάρει τις Κριμαϊκές βουλευτικές εκλογές του Σεπτεμβρίου 2014.
Κάμπος Φωκίδας
Γεωγραφία
Ο Κάμπος βρίσκεται βορειοδυτικά του Ευπαλίου, από το οποίο απέχει 12 χλμ. και βρίσκεται ανάμεσα στα χωριά Φιλοθέη και Παλαιόμυλο, κοντά στον επαρχιακό δρόμο Τερψιθέας - Σπαρτιάς. Στη διασταύρωση του δρόμου αυτού προς το χωριό βρισκόταν το «χάνι του Φασουλά», που στη νεότερη φάση λειτούργησε πρώτη φορά το 1890, από τον Χρήστο Φασουλά. Ο Κάμπος είναι κτισμένος αμφιθεατρικά στους πρόποδες του όρους Βίγλα (Καστρί 1.090 μ.) με θέα προς τον Κορινθιακό Κόλπο και την πεδιάδα του Μόρνου. Οι κάτοικοι της περιοχής ασχολούνται κυρίως με την κτηνοτροφία.
Αγία Μαρίνα Αττικής
Αγια Μαρινα Αττικη
Σεσίλια Γκαμπριέλα
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου
Γερβάσιος και Προτάσιος
Πρόκειται, μαζί με τον άγιο Αμβρόσιο Μεδιολάνων, για τους πολιοὐχους και προστάτες αγίους των Μεδιολάνων (σημ. Μιλάνου) και συχνά παραλληλίζονται με τους Διόσκουρους, Κάστορα και Πολυδεύκη, τους αρχαιοελληνικούς θεούς, παιδιά του Δία και της Λήδας, προσωποποίηση της αρετής και της ευγένειας. Η μνήμη τους τιμάται απὀ την ανατολική εκκλησία την 14η Οκτωβρίου, την υποτιθέμενη ημέρα του μαρτυρικού τους θανάτου, (μαζί με τους Ναζάριο και Κέλσιο) και την 19η Ιουνίου από τη δυτική εκκλησία, την ημέρα της μεταφοράς των λειψάνων τους από τα χριστιανικά κοιμητάρια των μαρτύρων έξω από τα τείχη των Μεδιολάνων, στον ναό Αγίου Αμβροσίου Μεδιολάνων. Στη χριστιανική εικονογραφία παρουσιάζονται κρατώντας τα εμβλήματά τους: το φραγγέλιο, το ρόπαλο, το σπαθί, τα βάγια.
Βάλντις Ζάτλερς
Ο Βάλντις Ζάτλερς  (Valdis Zatlers, γενν. 22 Μαρτίου 1955) είναι ο τρίτος πρόεδρος της Λετονίας. Υπηρέτησε στο ύπατο αξίωμα από τις 8 Ιουλίου 2007 ως τις 8 Ιουλίου του 2011.
Δουλειές με φούντες (ταινία)
Πλοκή
Σύντομα καταφθάνει και ο Θωμάς συνοδευόμενος από τον Περικλή για να κάνει τις απαραίτητες εξετάσεις. Ο Αλέκος ως γιατρός-καθηγητής θα κάνει μια πρόχειρη εξέταση στον Θωμά, διαπιστώνοντας ότι έχει μια σοβαρή πάθηση με το συκώτι του, προτείνοντας για θεραπεία όχι κάποιο φάρμακο αλλά τη διασκέδαση συνοδευόμενος από την όμορφη νοσοκόμα του.
Εκείνη τη στιγμή θα κάνει την εμφάνιση του ένας περίεργος τύπος που έψαχνε συνεχώς τον Αλέκο αλλά δεν κατάφερνε να τον βρει, ο οποίος ανακοινώνει στον Περικλή και στους υπόλοιπους ότι ο θείος του Αλέκου από την Αμερική έχει πεθάνει και του έχει αφήσει κληρονομιά 120 χιλιάδες δολάρια.
Διανομή ρόλων
Το καστ συμπληρώνουν με μικρούς ρόλους οι ηθοποιοί:
Παραγωγή
Η ταινία προβλήθηκε τη σεζόν 1958-1959 και έκοψε συνολικά 9.800 εισιτήρια, παίρνοντας την 35η θέση σε σύνολο 51 ταινιών της περιόδου αυτής. Πρόκειται για την πρώτη ταινία μεγάλου μήκους του Πάνου Γλυκοφρύδη.
Πανεπιστήμιο του Χρόνινγκεν
Εξωτερικοί σύνδεσμοι
Χρόνινγκεν Κατηγορία:Χρόνινγκεν
Μπορίς Γέλτσιν
Το 1961 έγινε μέλος του ΚΚΣΕ (Κομμουνιστικού Κόμματος Σοβιετικής Ένωσης) και χάρη στην γνωριμία του με τον Μιχαήλ Γκορμπατσώφ διορίστηκε γενικός γραμματέας του κόμματος στη Μόσχα. Λόγω έντονης αντιπαράθεσης με τον Γκορμπατσώφ, απομακρύνθηκε από τη θέση του και το 1989 επέστρεψε δυναμικά στην πολιτική σκηνή ως κριτής της πολιτικής του Γκορμπατσώφ και αναδείχθηκε σε αρχηγός των μεταρρυθμιστών.
Δακτύλιοι του Δία
Στο ορατό και στο εγγύς υπέρυθρο φως, οι δακτύλιοι έχουν κοκκινωπό χρώμα, εκτός του δακτυλίου της άλω, ο οποίος είναι χρωματικά ουδέτερος ή έχει μπλε χρώμα. Το μέγεθος των σωματιδίων σκόνης στους δακτυλίους ποικίλλει. Ο δακτύλιος άλω πιθανότατα αποτελείται κυρίως από κόκκους σκόνης, μεγέθους μικρόμετρου. Η συνολική μάζα του συστήματος των δακτυλίων (συμπεριλαμβανομένων των σωμάτων που δεν έχουν παρατηρηθεί) είναι ελάχιστα γνωστή, αλλά κυμαίνεται πιθανώς μεταξύ 1.011 έως 1.016 κιλών. Η ηλικία του συστήματος των δακτυλίων δεν είναι γνωστή, αλλά μπορεί να υπάρχει από το σχηματισμό του Δία.
Ένας δακτύλιος θα μπορούσε ενδεχομένως να υπάρχει στην τροχιά της Ιμαλίας, καθώς ο μικρός δορυφόρος S/2000 J 11 ενδέχεται να έχει συντριβεί επάνω στην Ιμαλία και η δύναμη της πρόσκρουσης προκάλεσε την εκτίναξη υλικού μακριά από αυτήν.
Εξωτερικοί σύνδεσμοι
Κατηγορία:Πλανητικοί δακτύλιοι Κατηγορία:Δίας (πλανήτης)
Ενιαίο Σοσιαλιστικό Κόμμα (Γαλλία)
Το  Ενιαίο Σοσιαλιστικό Κόμμα (Γαλλ.: Parti Socialiste Unifié, PSU) ήταν γαλλικό κόμμα της νέας Αριστεράς.
Το 1989 θα διαλυθεί. Τμήματα του θα δημιουργήσουν την Κόκκινη και Πράσινη Εναλλακτική η οποία με τη σειρά της θα διασπαστεί το 1998 και τμήματα της θα προσχωρήσουν στους Πράσινους και άλλα τμήματα θα δημιουργήσουν τους Εναλλακτικούς.
Σάρα Τσώρτσιλ του Μάρλμπορο
Μέχρι τη στιγμή που η Άννα έγινε βασίλισσα, η γνώση της Σάρα για τα κυβερνητικά και η οικειότητα της με τη Βασίλισσα την είχε κάνει μια ισχυρή φίλη και έναν επικίνδυνο εχθρό.
Βιογραφία
Ο Ρίτσαρντ Τζένινγκς ήρθε σε επαφή με τον Τζέιμς, Δούκα της Υόρκης (ο μελλοντικός Ιάκωβος Β', αδελφός του Βασιλιά Καρόλου Β' ), το 1663, κατά τη διάρκεια διαπραγματεύσεων για την ανάκτηση μιας περιουσίας στο Κεντ ( Άγκνεϊ Κορτ ) που ήταν ιδιοκτησία της μητέρας του- πεθερικά, Σούζαν Λίστερ (το γένος Τέμπλε). Οι πρώτες εντυπώσεις του Τζέιμς ήταν ευνοϊκές και το 1664 η αδελφή της Σάρα,Φράνσις, διορίστηκε ως Κυρία επι των τιμών της δούκισσας της Υόρκης, Αν Χάιντ. Αν και ο Τζέιμς ανάγκασε τη Φράνσις να εγκαταλείψει τη θέση λόγω του γάμου της με έναν Καθολικό, ο Τζέιμς δεν ξέχασε την οικογένεια. Το 1673, η Σάρα μπήκε στο δικαστήριο ως Κυρία επι των τιμών της δεύτερης συζύγου του Τζέιμς, Μαρίας της Μόντενα.
Η Σάρα Τζένινγκς ήρθε κοντά στη νεαρή πριγκίπισσα Άννα περίπου το 1675 και η φιλία δυνάμωσε όσο μεγάλωναν οι δυο τους. Στα τέλη του 1675, όταν ήταν ακόμη μόλις δεκαπέντε, γνώρισε τον κατά 10 χρόνια μεγαλύτερό της Τζον Τσόρτσιλ, ο οποίος και την ερωτεύτηκε. Ο Τσόρτσιλ, ο οποίος ήταν προηγουμένως εραστής της ερωμένης του Καρόλου Β', της Μπάρμπαρα Πάλμερ, 1ης δούκισσας του Κλίβελαντ, δεν είχε πολλά να προσφέρει οικονομικά, καθώς τα κτήματά του ήταν βαθιά χρεωμένα. Ο Τζένινγκς είχε αντίπαλο τον Τσόρτσιλ στην Κάθριν Σέντλεϋ, μια πλούσια ερωμένη του Τζέιμς Β' και την επιλογή του πατέρα του Τσόρτσιλ, Σερ Ουίνστον Τσόρτσιλ, που ανυπομονούσε να αποκαταστήσει την περιουσία της οικογένειας. Ο Τζον Τσόρτσιλ μπορεί να ήλπιζε να πάρει την Τζένινγκς ως ερωμένη στη θέση της Δούκισσας του Κλίβελαντ, η οποία είχε αναχωρήσει πρόσφατα για τη Γαλλία, αλλά επιστολές που διασωθήκαν από τον Τζένινγκς στον Τσόρτσιλ δείχνουν την απροθυμία της να αναλάβει αυτόν τον ρόλο.Το 1677, ο αδερφός της Τζένινγκς, ο Ραλφ, πέθανε και εκείνη όπως και η αδερφή της Φράνσις, έγιναν συγκληρονόμοι των οικογενειακών κτημάτων στο Χέρτφορντσάιρ και στο Κεντ. Ο Τσόρτσιλ επέλεξε τη Σάρα Τζένινγκς αντί της Κάθριν Σέντλεϊ, αλλά τόσο η οικογένεια του Τσόρτσιλ όσο και εκείνη της Τζένινγκς αποδοκίμασαν το ζεύγος και ως εκ τούτου παντρεύτηκαν κρυφά τον χειμώνα του 1677–78.
Τέχνες
Η Σάρα ενσαρκώθηκε από την Βρετανίδα ηθοποιό Ρέιτσελ Βάις στην ταινία του 2018 Η Ευνοούμενη.
Φιλίπ Ουρί
Καριέρα
Επέστρεψε στη Γαλλία και την Μποβέ, αγωνιζόμενος σε μόλις δύο ματς, πριν κλείσει την καριέρα του στην Πισί, παίζοντας σε επτά αγώνες της δεύτερης κατηγορίας με 3,3 πόντους και 2,7 ριμπάουντ ανά παιχνίδι.
Μετά το τέλος της αγωνιστικής του καριέρας, ενεργοποιήθηκε ως προπονητής, αφού ανέλαβε χρέη βοηθού στις εθνικές ομάδες νέων και παίδων της πατρίδας του.
Μάχη της 42ης Οδού
Η μάχη
Τότε, οι Αυστραλοί και Νεοζηλανδοί αμυνόμενοι αιφνιδίασαν και κυνήγησαν τους προελαύνοντες Γερμανούς σε βαθμό τέτοιο που εξόντωσαν σχεδόν ολόκληρο το τάγμα. Όπως έχει καταγραφεί, κατά τον αιφνιδιασμό ακούστηκε από τους Μαορί στρατιώτες η πολεμική τους κραυγή Χάκα προκαλώντας τρόμο και πανικό στους Γερμανούς.
Βιβλιογραφία
Στα ελληνικά:
Τερηδόνα
Ο ρόλος της διατροφής
Όταν η διατροφή είναι πλούσια σε υδατάνθρακες όπως π.χ. τροφές πλούσιες σε ζάχαρη, άμυλο κτλ. τότε υπάρχει συνεχής τροφοδότηση των τερηδονογόνων μικροοργανισμών με πρώτη ύλη για την πραγματοποίηση ζύμωσης και παραγωγή οξέων. Η παραγωγή οξέως έχει ως αποτέλεσμα την πτώση του pH στην στοματική κοιλότητα και την πρόκληση απασβέστωσης.
Τέλος Άγρας Γαργαλιάνων
Πληροφοριακά στοιχεία
Ο Τέλος Άγρας παίζει ανέκαθεν πρωταγωνιστικό ρόλο στις διοργανώσεις της Ε.Π.Σ. Μεσσηνίας. Το 1996 ανέβηκε για πρώτη φορά στη Δ΄ Εθνική παραμένοντας για δυο περιόδους. Επέστρεψε το 2007 που κατέκτησε το πρωτάθλημα ΕΠΣΜ και το 2007-08 συμμετείχε για τρίτη φορά στη Δ΄ Εθνική, όπου αγωνίστηκε συνολικά άλλες τρεις σεζόν ως το 2009-10.
Αλαίν Λιπιέτς
Ο Ερευνητής και Διανοούμενος
Είναι από τους υποστηριχτές του λεγόμενου τρίτου τομέα της οικονομίας.
Αέρηδες (συνοικία)
Γενικά η συνοικία αυτή διέσωζε την επί τουρκοκρατίας μορφή της Αθήνας. Αρχικά διέμεναν σ' αυτή φοιτητές και οικογένειες στρατιωτικών. Μετά όμως της μεταφοράς του Πανεπιστημίου από τους πρόποδες της Ακρόπολης στη σημερινή θέση του κεντρικού κτιρίου και της απομάκρυνσης των στρατιωτικών σωμάτων στα "παραπήγματα" (σημερινή θέση απέναντι από το Χίλτον, στο στρατιωτικό νοσοκομείο) η συνοικία αραιώθηκε και έχασε τη πρώτη της μορφή μεταβαλλόμενη σε μια ήσυχη συνοικία. Από το 1904 με βασιλικό διάταγμα περί αλλαγής ονομάτων τοποθεσιών η συνοικία αυτή μετονομάσθηκε σε συνοικία Αδριανού, πλην όμως συνεχίζει να παραμένει περισσότερο γνωστή με το παλαιότερο όνομά της. Την 1 Μαΐου του 1965 ημερομηνία κατά την οποία έπαψε οριστικά να λειτουργεί το λουτρό των Αέρηδων με απόφαση της κυβέρνησης, η συνοικία αυτή ενσωματώθηκε στην Πλάκα και μέχρι σήμερα αποτελεί τμήμα της.
Μονή Κλειστών
Η Μονή Κλειστών υπήρξε άλλοτε ανδρώα και άλλοτε γυναικεία μονή. Το 1930 ήταν ανδρώα μονή, ενώ το 1933 ανασυστήθηκε από τον αρχιεπίσκοπο Αθηνών Χρυσόστομο Παπαδόπουλο σε γυναικεία (Π.Δ. 25/7/1933, Φ.Ε.Κ. 275/1933). Το 1951 ήταν εγκατεστημένες 7 μοναχές. Στην απογραφή του 2001 αριθμούσε 8 μοναχές. Από το έτος 2010 υπάγεται στην Ιερά Μητρόπολη Ιλίου, Αχαρνών και Πετρουπόλεως, προηγουμένως υπαγόνταν στην τέως Μητρόπολη Αττικής.
Εξωτερικοί σύνδεσμοι
monastiria.gr
Κλειστων Κατηγορία:Δήμος Φυλής
Α.Σ. Ανδρούτσος Γραβιάς
Ο '''Α.Ο. Ανδρούτσος Γραβιάς''' είναι αθλητικό σωματείο που έχει ιδρυθεί το 1959 και ως χρώματα του έχει το κυανό και το λευκό.
Ιστορική αναδρομή
Την περίοδο 2003-04 στέφθηκε πρωταθλητής στην Φωκίδα για πρώτη φορά και την επόμενη περίοδο (2004-05) αγωνίστηκε επίσης για πρώτη φορά στο Πρωτάθλημα της Δ΄ Εθνικής, όπου αγωνίστηκε στον 4ο Όμιλο και κατέλαβε την 4η θέση, ενώ την ίδια χρονιά κατέκτησε και το πρώτο του Κύπελλο Φωκίδας νικώντας στον τελικό με 3-0 τον Ισαΐα Δεσφίνας. Την περίοδο 2005-06 κατέκτησε πάλι το Κύπελλο Φωκίδας νικώντας με 2-0 τον Φωκικό στον τελικό, ενώ κατάφερε να κερδίσει τον τίτλο σε όμιλο της Δ΄ Εθνικής και έτσι την επόμενη χρονιά (2006-07) αγωνίσθηκε για πρώτη φορά στη Γ΄ Εθνική, όπου μετείχε στο Βόρειο Όμιλο. Αγωνίστηκε με έδρα του το Δημοτικό Στάδιο Γραβιάς, όμως δεν κατάφερε να παραμείνει στην κατηγορία και από τη σεζόν 2007-2008 επέστρεψε και πάλι στο Περιφερειακό Πρωτάθλημα. Το 2008 έφτασε στον τελικό του Κυπέλλου Φωκίδας αλλά ηττήθηκε από τον Αστέρα Ιτέας (2-0).
Φαρμακολογία
Ανάμεσα στους πιο εξειδικευμένους κλάδους της φαρμακολογίας είναι και οι ακόλουθοι: Φαρμακοχημεία, Φαρμακοκινητική, Μοριακή φαρμακολογία, Ψυχοφαρμακολογία, Ανοσοφαρμακολογία κ.ά.
Μαυρίλο Φθιώτιδας
Ανακαινισμένος μπαρουτόμυλος
μικρογραφία|Ο ανακαινισμένος μπαρουτόμυλος - μουσείο. μικρογραφία|Νερόμυλος για άλεσμα σιτηρών. Στην είσοδο του χωριού υπάρχει ο ανακαινισμένος μπαρουτόμυλος ο οποίος αποτελεί μουσείο (είναι μουσειακό αντίγραφο του αρχικού μπαρουτόμυλου). Η κατασκευή ξεκίνησε το 2002 από τον Δήμο Αγίου Γεωργίου και εγκαινιάστηκε το 2008. Παραδοσιακά οι μπαρουτόμυλοι ήταν λιθόκτιστα κτίρια διαστάσεων 6-8 μέτρα μήκος, 3-5 μέτρα πλάτος και 3 μέτρα ύψος. Σε μερικούς μπαρουτόμυλους λειτουργούσε παράλληλα (σε διπλανό κτίριο) αλευρόμυλος και νεροτριβίο (μαντάνι - για πλύσιμο υφασμάτων-χαλιών). Η μαυριλιώτικη μπαρούτη περιείχε 12,5% θειάφι, 12,5% ξυλοκάρβουνο, 75% νιτρικό κάλλιο και ανάλογο νερό. Ο μηχανισμός των μπαρουτόμυλων διέφερε από αυτήν των νερόμυλων (για άλεσμα σιτηρών) στο ότι η κυκλική κίνηση δεν γύριζε μυλόπετρα αλλά μετατρέπονταν σε παλιδρομική. Τα παλληκάρια (έτσι ονομάζονταν τα κάθετα ξύλινα παλούκια που περιείχε ο μπαρουτόμυλος) με αυτό το τρόπο ανεβοκατέβαιναν και στο κάτω μέρος η ημισφαιρική άκρη τους (ονομάζονταν στούμπος) κοπανούσε το μείγμα υλικών μέσα σε ένα ξύλινο γουδί. Το μείγμα υλικών (θειάφι, ξυλοκάρβουνο, νιτρικό κάλιο και νερό) κοπανιόντουσαν ρυθμικά για 5-6 ώρες μέχρι να πάρουν την μορφή ζυμαριού (σαν ζυμάρι ψωμιού). Για την αποφυγή εκρήξεων σε όλα τα στάδια επεξεργασίας της μπαρούτης τα γουδιά (στούμες) καθώς και τα παλληκάρια με τις ημισφαιρικές άκρες ήταν ξύλινα. Απαγορεύονταν μεταλλικά υλικά ή πετραδάκια μέσα στα γουδιά ώστε να αποφεύγεται η ανάφλεξη που θα μπορούσε να προκαλέσει τυχαία σπίθα από τις τριβές.
Οι μπαρουτόμυλοι λειτούργησαν για 200 περίπου χρόνια (1700-1914) και συντέλεσαν στην οικονομική άνθιση του χωριού αλλά και στην Ελληνική Επανάσταση του 1821. Στο χωριό υπήρχαν 12 ή 15 μπαρουτόμυλοι (από την πηγή Γκούρα μέχρι την θέση Τούρνια) και η τεχνογνωσία κατασκευής μπαρούτης εικάζεται ότι ήρθε είτε από Μαυριλιώτες της Κωνσταντινούπολης, είτε από το χωριό Δημητσάνα Αρκαδίας όπου και εκεί υπήρχαν μπαρουτόμυλοι. Υπάρχουν αναφορές για 4-5 χειρώνακτες μπρατουτοτεχνίτες. Επίσης σώζονται 2 επιστολές του Αθανάσιου Διάκου για προμήθεια πυρομαχικής ύλης από το χωριό:
Σέχτα Επαναστατών
thumb|right|Η σημαία και τα φερόμενα σύμβολα της δράσης της Σέχτας Επαναστατών (τρία Καλάσνικοφ, δώδεκα πιστόλια, ένα περίστροφο και ένα ημιαυτόματο)
Η Σέχτα Επαναστατών είναι αναρχική και ακροαριστερή τρομοκρατική οργάνωση που δρα στην Ελλάδα. Εμφανίστηκε για πρώτη φορά στις 3 Φεβρουαρίου του 2009, όταν πραγματοποίησε επίθεση στο αστυνομικό τμήμα του Κορυδαλλού ενώ έχει αναλάβει την ευθύνη για δύο δολοφονίες. Η οργάνωση υποστηρίζει πως το οργανωμένο αντάρτικο πόλης είναι η μόνη λύση των επαναστατικών δυνάμεων για την «Ανατροπή».
Δράση της οργάνωσης
Στις 17 Φεβρουαρίου, μέλη της Σέχτας Επαναστατών άνοιξαν πυρ σε αυτοκίνητα του τηλεοπτικού σταθμού ALTER ενώ πέταξαν αυτοσχέδιο εμπρηστικό μηχανισμό που δεν εξερράγη. Στις 21 Φεβρουαρίου η Σέχτα ανέλαβε την ευθύνη για την επίθεση με τηλεφώνημα στην εφημερίδα «Τα Νέα», αφήνοντας την προκήρυξη της στην είσοδο της πολυκατοικίας στην οδό Νιόβης 4, όπου το 1998 κατά την διάρκεια ομηρίας της από τον Σορίν Ματέι, τραυματίστηκε θανάσιμα η Αμαλία Γκινάκη. Σύμφωνα με την προκήρυξη, η επιλογή του σημείου όπου αυτή αφέθηκε σχετιζόταν με την υπόθεση του Σορίν Ματέι, την οποία η οργάνωση χαρακτήρισε ως «πρώτη υπόθεση τηλεδιαχείρισης από τα media με τελική έκβαση τον θάνατο μιας κοπέλας και την δολοφονία του Ματέι στο νοσοκομείο από τους μπάτσους». Στην ίδια προκήρυξη χαρακτήρισε την επίθεση ως ένα «τελεσίγραφο για τους δημοσιογράφους-μηχανές του φόβου, που βρίσκονται στο απυρόβλητο και παραπληροφορούν, υποβιβάζοντας τον κώδικα των συμβάντων (....) ώστε ο λοιμός σε μια αφρικανική χώρα να συμβαίνει παράλληλα με την τελευταία επίδειξη μόδας του Versace».
Μάχη της Σελλασίας
Η αντίδραση του Κλεομένη
Στο τέλος της άνοιξης του 223 π.Χ., μετά από μια αποτυχημένη απόπειρα του Κλεομένη να καταλάβει τη Μεγαλόπολη, ο Αντίγονος αποφάσισε να εισβάλει στη Λακωνία. Όταν όμως κινδύνεψε να αποκοπεί μέσα στη Λακωνία από μια δύναμη Ορχομενίων, εγκατέλειψε το σχέδιο της εισβολής και αποφάσισε να αποδυναμώσει εντελώς τον Κλεομένη, αποσπώντας μεθοδικά όλες τις συμμαχικές του πόλεις. Έτσι το καλοκαίρι του 223 π.Χ. κατέλαβε τον Ορχομενό, την Μαντίνεια, την Τεγέα, την Ηραία και την Τέλφουσα και ο ίδιος παρέμεινε στην Πελοπόννησο αφού πρώτα έστειλε τους Μακεδόνες να ξεχειμωνιάσουν στην πατρίδα τους.
Σπαρτιάτες
Στο κέντρο, στα πεδινά τμήματα ανάμεσα στους δύο λόφους, ο Κλεομένης παρέταξε τους περίπου 1.000 ιππείς του και 1.000 ελαφρά οπλισμένους μισθοφόρους.
Μακεδόνες
Απέναντι στον Εύα ο Αντίγονος έταξε τους 3.000 «χαλκάσπιδες», ενισχυμένους με τους 1.600 Ιλλυριούς, 1.000 Ακαρνάνες και 1.000 Ηπειρώτες και κράτησε πιο πίσω 2.000 Αχαιούς με εντολή να καλύπτουν τα νώτα των επιτιθεμένων.
Γιάννης Καραθανάσης
Ο Γιάννης Καραθανάσης, γεννημένος στη Θεσσαλονίκη στις 17 Φεβρουαρίου 1991, είναι Έλληνας διεθνής καλαθοσφαιριστής. Έχει ύψος 2,03 m και αγωνίζεται στη θέση του σμολ φόργουορντ, έχοντας παίξει με τις ομάδες του Πανελληνίου, της Καβάλας, του Άρη και των Τρικάλων.
Ανγκουλέμ
Διάφορα
Επίσης η πόλη διαθέτει ένα λύκειο, παιδαγωγικές ακαδημίες, Σχολή πυροβολικού και Βιβλιοθήκη. Από το Μάρτιο του 2008, δήμαρχος της πόλης είναι ο Φιλίπ Λαβό, η θητεία του οποίου λήγει το 2014.
Μαροκινάτε
Μαζικοί βιασμοί
Ο δήμαρχος της Esperia, μιας κοινότητας στην επαρχία Φροζινόνε, ανέφερε ότι στην πόλη του 700 γυναίκες από τους 2.500 κατοίκους βιάστηκαν, με αποτέλεσμα πολλούς θανάτους. Σύμφωνα με τις ιταλικές ενώσεις θυμάτων, συνολικά περισσότεροι από 7.000 πολίτες, συμπεριλαμβανομένων παιδιών, βιάστηκαν από τους Γκουμιέρ. Ο Μπάρις Τομμάσο θεωρεί αξιόπιστο τον αριθμό των δώδεκα χιλιάδων γυναικών που βιάστηκαν σύμφωνα με πληροφορίες της κομμουνιστικής γυναικείας οργάνωσης Unione Donne Italiane.
The Beatles
Οι The Beatles ήταν αγγλικό ροκ συγκρότημα (αναφέρονταν και ως «Σκαθάρια» στα ελληνικά), αποτελούμενο από τον τραγουδιστή και κιθαρίστα Τζον Λένον, τον τραγουδιστή και μπασίστα Πωλ ΜακΚάρτνεϋ, τον κιθαρίστα Τζορτζ Χάρισον και τον ντράμερ Ρίνγκο Σταρ. Το συγκρότημα έκανε έντονη την παρουσία του κατά τη διάρκεια της δεκαετίας του 1960 και γνώρισε τόσο μεγάλη επιτυχία σε ολόκληρο τον κόσμο, ώστε να παραμένει ένα από τα πιο δημοφιλή και επαναστατικά συγκροτήματα στην ιστορία της μουσικής.
Ιστορία
Οι Beatles σχηματίστηκαν στο Λίβερπουλ το 1959 και η αρχική τους σύνθεση περιλάμβανε τους Τζον Λένον, Πωλ ΜακΚάρτνεϋ, Τζωρτζ Χάρισον, Στιούαρτ Σάτκλιφ (μπάσο και φωνή), και Πιτ Μπεστ (τύμπανα). Όταν ο Τζον Λένον συνάντησε τον Πωλ ΜακΚάρτνεϋ, ήταν και οι δύο γύρω στα 14 και ο Τζον ελαφρώς μεθυσμένος. "Συνήθιζε να βάζει τα χέρια του γύρω από τους ώμους μου. Η ανάσα του μύριζε, αλλά του έδειξα κάποια μυστικά στην κιθάρα που δεν γνώριζε" (Πωλ ΜακΚάρτνεϋ).
Σταδιακά οι Beatles άρχισαν την παραγωγή πιο περιπετειώδους μουσικής, που οδήγησε σε δίσκους σαν το Rubber Soul και το Revolver. Ο Χάρισον πειραματίστηκε για πρώτη φορά με το ινδικό έγχορδο σιτάρ στο "Norwegian Wood". Το καλοκαίρι του 1966, κατά τη διάρκεια περιοδείας του συγκροτήματος στην Αμερική, ο Τζον Λένον δήλωσε στην Evening Standard του Λονδίνου ότι οι Beatles είναι πιο δημοφιλείς από τον Ιησού, προκαλώντας κατακραυγή και θύελλα αντιδράσεων. Τοπικός ραδιοσταθμός στην Αμερική σκηνοθέτησε τη δημόσια καταδίκη του "βλάσφημου" Λένον παραδίδοντας (εικονικά) στην πυρά όλους τους δίσκους των Beatles εν μέσω επευφημιών των οπαδών τους. Η κατακραυγή εντάθηκε όταν ο ΜακΚάρτνεϋ παραδέχθηκε στην τηλεόραση ότι έχει πάρει LSD. Τίποτα όμως δεν μπορούσε να σκιάσει την ακατάλυτη σχέση λατρείας ανάμεσα στους Beatles και το κοινό τους. Το περίφημο "Philadelphia Concert" στις 16 Αυγούστου έφερε δάκρυα ευτυχίας και παραλήρημα ηδονής στους χιλιάδες θεατές. Το ίδιο συνέβη και τρεις ημέρες νωρίτερα στο Σικάγο στη συναυλία που δόθηκε στο Διεθνές Αμφιθέατρο της πόλης. Οι Beatles έδωσαν μια από τις μεγαλύτερες συναυλίες της καριέρας τους στο Σαν Φρανσίσκο. Το φθινόπωρο του 1966, ο Τζον Λένον έκοψε τα μαλλιά του για να συμπρωταγωνιστήσει με τον Λι Μόνταγκιου στην ταινία του Ρίτσαρντ Λέστερ Πως κέρδισα τον πόλεμο. Μέσα στο γόνιμο για τους Beatles 1966 κυκλοφόρησε και το άλμπουμ Revolver, το οποίο για πολλούς θεωρείται το μεσουράνημα της καριέρας τους. "Μπορεί αργότερα να αναμετρήθηκαν με πιο φιλόδοξους στόχους", σημειώνουν οι κριτικοί, "που να στέφθηκαν με εξίσου εγκωμιαστικά σχόλια. Αλλά το "Revolver" αντιπροσωπεύει το είδος εκείνο του εγχειρήματος για το οποίο κάθε καλλιτέχνης μπορεί να είναι απόλυτα ικανοποιημένος και να ανατρέχει σε αυτό ως μια κορυφαία δημιουργική στιγμή του". Το Δεκέμβριο οι Beatles άρχισαν να προετοιμάζουν ό,τι θα αποτελούσε αργότερα το ιστορικό Sgt. Pepper's Lonely Hearts Club Band.
Εξωτερικοί σύνδεσμοι
Κατηγορία:The Beatles Κατηγορία:Νικητές World Music Awards Κατηγορία:Βραβευμένοι με Γκράμι Κατηγορία:Βραβευμένοι με Brit Κατηγορία:Βραβευμένοι με Όσκαρ Καλύτερης Πρωτότυπης Μουσικής Κατηγορία:Αγγλικά rock συγκροτήματα‎ Κατηγορία:Αγγλικά pop rock συγκροτήματα Κατηγορία:Τζον Λένον
Α.Σ. Απόλλων Πεταλιδίου
Μεγαλύτερη διάκριση για το σύλλογο είναι οι παρουσίες της ποδοσφαιρικής του στη Δ΄ Εθνική κατηγορία, όπου αγωνίστηκε συνεχώς για 5 συνεχείς αγωνιστικές περιόδους από τη σεζόν 2003-04 ως τη σεζόν 2007-08. Επίσης από το σύλλογο αναδείχθηκε ο διεθνής αμυντικός Σωκράτης Παπασταθόπουλος.
Παιδικός Διαγωνισμός Τραγουδιού Eurovision 2004
Αυτός ήταν ο τελευταίος διαγωνισμός στον οποίο συμμετείχε η Πολωνία πριν από την απόσυρσή τους το 2005. Θα χάσουν το διαγωνισμό για 12 χρόνια μέχρι το 2016 όταν ανακοίνωσαν την επιστροφή τους.
Α.Σ. Απόλλων Πεταλιδίου
Παρουσία στη Δ΄ Εθνική
Αναλυτικά η παρουσία του στη Δ΄ Εθνική είναι η εξής:
Ποδοσφαιριστές
Ο μεγαλύτερος ποδοσφαιριστής που ανέδειξε ο σύλλογος είναι ο διεθνής αμυντικός Σωκράτης Παπασταθόπουλος, που το 2005 πήγε στην ΑΕΚ και σήμερα αγωνίζεται στον Ολυμπιακό
Παιδικός Διαγωνισμός Τραγουδιού Eurovision 2004
Τοποθεσία
Η Νορβηγία ήταν η τρίτη χώρα που επέλεξε για αυτόν τον διαγωνισμό, καθώς η Ευρωπαϊκή Ένωση Ραδιοφωνίας (EBU) είχε αρχικά επιλέξει την ITV του Ηνωμένου Βασιλείου για να την φιλοξενήσει στο Μάντσεστερ. Ωστόσο, η ITV έβγαλε τον Μάιο του 2004 λόγω προβλημάτων χρηματοδότησης και προγραμματισμού. [9] Ο τόπος διοργάνωσης της εκδήλωσης μεταφέρθηκε στην Κροατία, τη χώρα που κέρδισε το 2003 [10], αλλά ο Κροάτης ραδιοτηλεοπτικός οργανισμός HRT είχε ξεχάσει ότι ο μελλοντικός τόπος της εκδήλωσης είχε ήδη κλείσει για την περίοδο που έπρεπε να πραγματοποιηθεί ο Διαγωνισμός Τραγουδιού Νέου Ευρωβίσκου [11] Έτσι, η NRK πρότεινε να διοργανώσει τον επόμενο διαγωνισμό.
Ιστοσελίδες των καλλιτεχνών
Κατηγορία:Eurovision
Άντριαν Χέιστινγκς
Ο Άντριαν Χέιστινγκς (Adrian Hastings, 23 Ιουνίου 1929 - 30 Μαΐου 2001) ήταν Ρωμαιοκαθολικός ιερέας, ιστορικός και συγγραφέας. Έγραψε μεταξύ άλλων το βιβλίο για τη "Wiriyamu Massacre" κατά τη διάρκεια του Πολέμου της Ανεξαρτησίας της Μοζαμβίκης και το "The Construction of Nationhood: Ethnicity, Religion and Nationalism".
Γάμος
Το 1978 ο Άστινγξ αποφάσισε ότι ως καθολικός ιερέας ήταν ελεύθερος να παντρευτεί και το 1979 παντρεύτηκε την Ann Spence χωρίς να ζητήσει εκκλησιαστική άδεια ή να παραιτηθεί από την ιεροσύνη. Αν και αυτό ήταν σαφής παραβίαση του εκκλησιαστικού νόμου, ποτέ δεν αφορίστηκε, κυρίως επειδή μετά την αποχώρησή του από την Ουγκάντα δεν υπαγόταν στην εποπτεία κάποιου συγκεκριμένου επισκόπου. Κατά καιρούς συνέχισε να ασκεί την ιερατική του διακονία μετά τον γάμο του.
Ερτλ (Κάτω Αυστρία)
Το Ερτλ (γερμανικά: Ertl) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Παραπομπές
Κατηγορία:Πόλεις της Κάτω Αυστρίας
Αμπελώνας Καρδίτσας
Για οικισμούς με το ίδιο όνομα δείτε: Αμπελώνας (αποσαφήνιση)
Έλλερυ Κουήν (περιοδικό)
Εξωτερικοί Σύνδεσμοι
Ε
Μοριακή βιολογία
Σχέση με άλλες Βιοεπιστήμες
Οι μοριακοί βιολόγοι-ερευνητές χρησιμοποιούν συγκεκριμένες τεχνικές της μοριακής βιολογίας για να διεξάγουν έργο,αλλά χρησιμοποιούν και άλλες τεχνικές οι οποίες προέρχονται από τους κλάδους της Βιοχημείας και της Γενετικής.
Κόχτλα-Γιέρβε
Η Κόχτλα-Γιέρβε είναι πόλη και δήμος στην βορειοανατολική Εσθονία. Η πόλη ιδρύθηκε το 1924 και ενσωματώθηκε ως πόλη το 1946. Η πόλη είναι ιδιαίτερα βιομηχανική. Είναι πόλη επεξεργασίας σχιστολιθικού πετρελαίου και μεγάλος παραγωγός πετρελαϊκών προϊόντων. Η πόλη είναι επίσης πολυπολιτισμική: περιέχει άτομα που ανήκουν σε πάνω 40 εθνότητες. Μόνο το 21% του πληθυσμού είναι Εσθονοί. Η πλειοψηφία των κατοίκων είναι Ρώσοι. Είναι η πέμπτη μεγαλύτερη πόλη στην Εσθονία, αν και το 1979 ήταν τρίτη και τέταρτη το 1989. Το 2020 είχε 33.197 κατοίκους.
Γεωγραφία
Η πόλη υποδιαιρείται σε 5 διοικητικές περιφέρειες (εσθονικά: linnaosad):
Εξωτερικοί σύνδεσμοι
Κατηγορία:Δήμοι της Εσθονίας Κατηγορία:Πόλεις της Εσθονίας Κατηγορία:Σελίδες με πηγές CS1 στα Ρωσικά (ru) Κατηγορία:Σελίδες με μη επιθεωρημένες μεταφράσεις
Άγιος Ζαφείριος ο Νεομάρτυς
Απολυτίκιον
μεσίτην ακαταίσχυντον
Ιδιωτικοποιήσεις στη Ρωσία
Κατά τα τελευταία χρόνια της Σοβιετικής Ένωσης, ο Μιχαήλ Γκορμπατσόφ χαλάρωσε τους περιορισμούς πάνω στην ιδιωτική ιδιοκτησία και εισήγαγε αρχικές μεταρρυθμίσεις καπιταλιστικού χαρακτήρα. Οι ιδιωτικοποιήσεις μετατόπισαν τη Ρωσία από τη σοβιετική προσχεδιασμένη οικονομία προς την καπιταλιστική οικονομία, όμως είχαν ως αποτέλεσμα τη δραματική άνοδο του επιπέδου της οικονομικής ανισότητας και την κατάρρευση του ΑΕΠ και της βιομηχανικής παραγωγής.
Λιου Ουάλλας
Εξωτερικοί σύνδεσμοι
Κατηγορία:Αμερικανοί διπλωμάτες Κατηγορία:Αμερικανοί στρατηγοί Κατηγορία:Νέο Μεξικό Κατηγορία:Αμερικανικός Εμφύλιος Πόλεμος Κατηγορία:Αμερικανοί συγγραφείς
Βάιστραχ
Παραπομπές
Κατηγορία:Πόλεις της Κάτω Αυστρίας